[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 13.9.2007

COM(2007) 522 окончателен

Предложение за

РЕШЕНИЕ НА СЪВЕТА

относно позиция на Общността, която да бъде приета от Временния комитет ЕО-Черна гора относно неговия процедурен правилник, включително неговия мандат и структурата на подкомитетите ЕО-Черна гора

(представено от Комисията)

ОБЯСНИТЕЛЕН МЕМОРАНДУМ

Споразумението за стабилизиране и асоцииране (ССА) между Европейските общности и техните държави-членки, от една страна, и Република Черна гора, от друга страна, е планирано за подписване в Люксембург на 15 октомври 2007 г. То ще влезе в сила на 1-ия ден от втория месец след датата, на която страните се уведомяват взаимно за приключването на съответните им процедури по ратифициране.

Временното споразумение (ВС) между Европейската общност и Република Черна гора, подписано на същата дата с цел ранно прилагане на разпоредбите за търговия и свързаните с нея въпроси от Споразумението за стабилизиране и асоцииране (ССА), ще влезе в сила на 1-ия ден от втория месец след датата на която страните се уведомяват взаимно за приключването на съответните им процедури по ратифициране.

С член 43 от ВС се създава Временен комитет, който ще осъществява контрол на прилагането на същото споразумение. Този комитет трябва да приеме – съгласно посоченото в член 44 от ВС – свой собствен процедурен правилник. С оглед безпроблемното функциониране на комитета, е желателно този процедурен правилник да бъде приет на първото заседание.

Предложеният процедурен правилник посочва задълженията на Временния комитет и практиките, които той ще трябва да следва в съответствие сВС, както и да обърне особено внимание на факта, че на Комитета са предоставени правомощия съгласно споразумението. С процедурния правилник се създават и специфични подкомитети съгласно предвиденото в член 46 от ВС. Комисията предлага усъвършенстване на структурата на подкомитетите чрез ограничаване на техния брой до пет, като по този начин ще се обхванат различните области в съответствие с посоченото в приложението към настоящия Обяснителен меморандум. Онези области от Споразумението за стабилизиране и асоцииране, които не са включени във ВС ще продължат да бъдат обсъждани в рамките на засиления постоянен диалог[1] до влизането в сила на Споразумението за стабилизиране и асоцииране.

Позицията, която трябва да бъде заета от Общността в рамките на Временното споразумение относно приемането на процедурен правилник на Временния комитет се определя от Съвета по предложение на Комисията.

Затова бе предложено Съветът да подобри приложеното предложение.

Приложение към обяснителния меморандум

ЕО – Република Черна гора Временно споразумение за търговия и свързаните с търговията въпроси Структура на подкомитетите |

Структура на подкомитетите | Въпроси | Препратки към ВС (ССА) |

Търговия, промишленост, митници, данъчно облагане и сътрудничество с други страни-кандидатки | Свободно движение на стоки | Член 3 (Член 18) |

Промишлени продукти | Член 4-8 (Член 19-23) |

Търговски въпроси | Член 19-33 (Член 34-48) |

Данъчно облагане | Член 22-23 (Член 37-38) |

Правила за произхода | Член 29 (Член 44), Протокол 3 |

Административно подпомагане по митническите въпроси | Член 42 (Член 99), Протокол 6 |

Сътрудничество с други държави-кандидатки | Член 53 (Член 17) |

Селско стопанство и рибарство | Земеделски продукти lato sensu | Член 9, член 11, параграф 1, член 12, параграф 1, членове 16, 17 и 20 (Член 24, член 26, параграф 1, член 27, параграф 1, членове 31, 32 и 35) |

Земеделски продукти stricto sensu | Член 11, параграфи 2 и 3, и член 12, параграф 2, (член 26, параграфи 2 и 3, и член 27, параграф 2 |

Рибни продукти | Членове 14 и 15 (членове 29 и 30) |

Преработени земеделски продукти | Член 10 (Член 25), Протокол 1 |

Вино и спиртни напитки | Член 13 (Член 28), Протокол 2 |

Защита на географските обозначения за земеделски и рибни продукти и хранителни продукти, различни от вино и спиртни напитки | Член 18 (Член 33) |

Вътрешен пазар и конкуренция | Други въпроси, свързани с дял III на ВС | Членове 36 и 37 (членове 69 и 71) |

Конкуренция | Членове 38 и 39 (членове 73 и 74) |

Държавна помощ за стоманодобивната промишленост | Член 38, параграф 8, (член 73, параграф 8), Протокол 5 |

Интелектуална, индустриална и търговска собственост | Член 40 (Член 75) |

Обществени поръчки | Член 41 (Член 76) |

Икономически и финансови въпроси и статистика | Движение на капитали и плащания | Член 35, член 38, параграф 7, буква б) (член 62, член 73, параграф 7, буква б), |

Транспорт | Транзитен трафик | Член 34 (61.1) Протокол 4, член: 3, букви a) и б) член 11, параграфи 2, 3 и 5 член 19, параграфи 1 и 2 член 21, параграф 1 и параграф 2, буква г) |

Предложение за

РЕШЕНИЕ НА СЪВЕТА

относно позиция на Общността, която да бъде приета от Временния комитет ЕО-Черна гора относно неговия процедурен правилник, включително неговия мандат и структурата на подкомитетите ЕО-Черна гора

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 300, параграф 2, алинея втора от него,

като взе предвид предложението на Комисията,

като има предвид, че:

(1) Временното споразумение за търговия и свързаните с търговията въпроси между Европейската общност, от една страна, и Република Черна гора, от друга страна[2] (наричано по-нататък „Временно споразумение“), което бе подписано на ….., влезе в сила на …... .

(2) Член 43 от Временното споразумение предвижда Временният комитет, създаден със споразумението, да осъществява контрол на прилагането и изпълнението на Временното споразумение.

(3) Член 44, параграф 2 на Временното споразумение предвижда Временният комитет да приеме свой собствен процедурен правилник.

(4) Член 46 от Временното споразумение предвижда Временният комитет да може да решава относно създаването на подкомитети.

(5) Предназначението, състава, мандата и структурата на подкомитетите трябва да бъдат вписани в процедурния правилник на Временния комитет.

(6) Общността трябва да определи позицията, която ще заеме в рамките на Временния комитет относно приемането на Процедурния правилник,

РЕШИ:

Член единствен

Позицията, която трябва да бъде приета от Общността в рамките на Временния комитет съгласно член 43 от Временното споразумение за търговия и свързаните с търговията въпроси между Европейската общност, от една страна, и Република Черна гора, от друга страна, се основава на проекторешението за Временен комитет, приложен към настоящото решение.

Съставено в Брюксел, на […] година.

За Съвета:

Председател

ПРИЛОЖЕНИЕ

РЕШЕНИЕ № 1/200.. на Временния комитет EО – Черна гора

от …

относно неговия процедурен правилник, включително неговия мандат иструктурата на подкомитетите ЕО-Черна гора

ВРЕМЕННИЯТ КОМИТЕТ ЕО – ЧЕРНА ГОРА,

Като взе предвид Временното споразумение за търговия и свързаните с търговията въпроси между Европейската общност, от една страна, и Република Черна гора, от друга страна, (наричано по-нататък „Временно споразумение“), което бе подписано на ….., и по-специално член 44 от него,

РЕШИ:

Член 1 Председателство

Временният комитет се председателства последователно, за период от 12 месеца, от представител на Комисията на Европейските общности от името на Европейската общност, наричана по-нататък „Общността“, и от представител на правителството на Република Черна гора. Първият период, обаче, започва от датата на първото заседание на Временния комитет и приключва на 31 декември същата година.

Член 2Заседания

Двете страни се споразумяха, че Временният комитет заседава редовно - веднъж годишно в Брюксел или в Подгорица. Специални заседания на Временния комитет могат да бъдат свиквани по искане на една от страните и при взаимно съгласие.

Заседанията се свикват от председателя.

Освен ако не е решено друго, заседанията на Временния комитет не са публични.

Член 3 Делегации

Преди всяко заседание председателят получава информация за очаквания състав на делегацията на всяка от страните.

На заседанията на Временния комитет може да присъства представител на Европейската инвестиционна банка (ЕИБ) в качеството си на наблюдател, когато дневният ред съдържа въпроси, засягащи банката.

Временният комитет може да покани на своите заседания експерти, за да предоставят информация по определени въпроси.

Държавите-членки на Европейската общност получават информация за заседанията на Временния комитет.

Член 4Секретариат

Функциите на секретари на Временния комитет се упражняват съвместно от по едно длъжностно лице на Комисия на Европейските общности и на правителството на Република Черна гора.

Член 5Кореспонденция

Цялата кореспонденция до и от председателя на Временния комитет се изпраща на двамата секретари. Двамата секретари гарантират предаването на тази кореспонденция, когато е целесъобразно, на техните съответни представители във Временния комитет.

Член 6Дневен ред на заседанията

1. Председателят и секретарите съставят предварителен дневен ред за всяко заседание не по-късно от 15 работни дни преди започване на заседанието.

Предварителният дневен ред включва въпросите, за които секретарите са получили искане да бъдат включени в дневния ред не по-късно от 21 дни преди началото на заседанието, тези въпроси не се вписват в предварителния дневен ред, освен ако придружаващата документация е изпратена на секретарите не по-късно от датата на изпращане на предварителния дневен ред.

Дневният ред се приема от Временния комитет в началото на всяко заседание. Въпроси, които не са включени в предварителния дневен ред, могат да бъдат включени в дневния ред със съгласието на двете страни.

2. Председателят може, със съгласието на двете страни, да съкрати периодите, посочени в параграф 1, за да се вземат предвид изискванията на определен случай.

Член 7Протокол

Проектът на протокол от всяко заседание на Временния комитет се съставя от страната-домакин на заседанието. Той съдържа взетите решения и препоръки и приетите заключения. В срок от два месеца след заседанието, проектът на протокола се предава на Временния комитет за одобрение. След като бъде одобрен, протоколът се подписва от председателя и двамата секретари, като всяка от страните запазва в регистъра си един оригинален екземпляр. Копие от протокола се изпраща на всеки от адресатите, посочени в член 5 на настоящото решение.

Член 8Обсъждания

Временният комитет приема своите решения и препоръки по взаимно съгласие на страните.

По време на периода между заседанията, Временният комитет може да приема решения или да отправя препоръки в писмена форма при наличие на съгласие на страните.

Решенията и препоръките на Временния комитет по смисъла на член 45 от Временното споразумение се обозначават съответно „Решение“ и „Препоръка“, следвани от сериен номер, датата на тяхното приемане и описание на съдържанието им.

Решенията и препоръките на Временния комитет се подписват от председателя и се заверяват от двамата секретари.

Решенията, взети от Временния комитет се публикуват от страните в съответните им официални издания. Всяка страна може да решава относно публикуването на всеки друго акт, приет от Временния комитет.

Член 9Езици

Официалните езици на Временния комитет са официалните езици на двете страни.

Освен ако не е решено друго, Временният комитет основава обсъжданията си на документацията, подготвена на тези езици.

Член 10Разходи

Общността и Република Черна гора поемат разноските за своето участие в заседанията на Временния комитет, както разноските за персонал, пътни и дневни, така и пощенските и телекомуникационни разноски.

Разноските, свързани с устен превод, писмен превод и размножаване на документите за заседанията, както и други разноски, свързани с материалите по организацията на заседанията се поемат от страната-домакин на заседанието.

Член 11Структура на подкомитетите

Мандатът и структурата на подкомитетите, сформирани с цел да подпомагат Временния комитет при изпълнението на неговите задължения, са посочени в Приложението към настоящото решение.

Подкомитетите се състоят от представители на двете страни. Те са председателствани последователно от двете страни съгласно предвиденото в член 1.

Под-комитетите са подчинени на Временния комитет, на който докладват след всяко свое заседание. Те не вземат решения, но могат да отправят препоръки към Временния комитет.

Временният комитет може да решава относно закриването на всеки съществуващ подкомитет, промяната на неговия мандат или създаването на нов подкомитет, който да подпомага изпълнението на задълженията на Временния комитет.

Съставено в

За Временния комитет:

Председател

ПРИЛОЖЕНИЕ

Мандат и структура на подкомитетите Черна гора-ЕО

1. Състав и председателство

Съгласно член 11, параграф втори от Процедурния правилник, подкомитетите се състоят от представители на Европейската комисия и представители на правителството на Република Черна гора (наричана по-нататък „Черна гора“). Те се председателстват последователно от двете страни съгласно посоченото в член 1 на Процедурния правилник. Държавите-членки се информират относно заседанията на подкомитетите.

2. Секретариат

Функциите на секретари на подкомитетите се упражняват съвместно от по едно длъжностно лице на Европейската комисия и на правителството на Черна гора.

Всички съобщения относно подкомитетите се предават на секретарите на съответните под-комитети.

3. Заседания

Подкомитетите заседават редовно веднъж годишно, когато обстоятелствата налагат това, със съгласието на двете страни. Всяко заседание на подкомитет се провежда по време и на място, договорено между двете страни.

При съгласие на всяка от страните подкомитетите могат да поканят на заседанията си експерти, които да предоставят исканата специфична информация.

4. Обсъждани теми

Подкомитетите обсъждат въпросите съгласно мултидисциплинарната структура на подкомитетите по-долу. Прилагането на Временното споразумение и на Споразумението за европейско партньорство, подготовката за прилагане на Споразумението за стабилизиране и асоцииране, и напредъка по отношение на сближаването, спазването и прилагането на законодателството се оценяват във всички съответни области. Подкомитетите разглеждат всички проблеми, които могат да възникнат в областите, за които отговарят и предлагат да се предприемат евентуални мерки.

Подкомитетите служат също и за форуми за по-нататъшно изясняване на достиженията на правото на Общността, и правят преглед на напредъка, постигнат от Черна гора, по привеждане достиженията на правото в съответствие с ангажиментите, поети съгласно Временното споразумение.

5. Протокол

Проектите на протоколите от заседанията на всеки подкомитет се изготвят в срок от два месеца след заседанието. След постигането на съгласие от двете страни, секретарите на подкомитетите изпращат копие на протоколите на секретарите на Временния комитет.

6. Публичност

Освен ако не е решено друго, заседанията на подкомитетите не са публични.

7. Структура на подкомитетите

1) Подкомитет по търговия, промишленост, митници, данъчно облагане и сътрудничество с други страни кандидатки (ВС, членове 3, 4-8, 19-33, 42, 42, 53),

2) Подкомитет по земеделие и рибарство (член 9, член 11, параграфи 2 и 3, членове 10 и 13, член 12, параграф 2, членове 14, 15, 18),

3) Подкомитет по вътрешен пазар и конкуренция (ВС, членове 36, 37, 38 с Протоколи 5, 39, 40, 41),

4) Подкомитет по икономика, финансови въпроси и статистика (ВС, член 35, член 38, параграф 7, буква б),

5) Подкомитет по транспорт (ВС, член 34, Протокол 4, член 3, букви a) и б), член 11, параграфи 2 и 3) и параграф 5, член 19, параграфи 1 и 2, член 21, параграфи 1 и 2, буква г)

[1] Съгласно посоченото в съобщението на Комисията относно готовността на Сърбия и Черна гора да водят преговори за Споразумение за стабилизиране и асоцииране с Европейския съюз, COM(2005)476 окончателен.

[2] ОВ L… ,.….2007 г., стр..…